Publication: Magyar Közlöny
Issue: MK-2010-200 (Year: 2010, Number: 200)
Era: contemporary
Section: a prémiumévek programról és a különleges foglalkoztatási állományról szóló 2004. évi CXXII. törvény szerinti
Paragraph Index: 660

a prémiumévek programról és a különleges foglalkoztatási állományról szóló 2004. évi CXXII. törvény szerinti munkáltatói kifizetések forrására. 8. Ózdi martinsalak felhasználása miatt kárt szenvedett lakóépületek tulajdonosainak kártalanítása Elõirányzat: 300,0 millió forint Igényelhetik a települési önkormányzatok azon magánszemély tulajdonosok támogatására, akiknek a martinsalakból épült – építési és használatbavételi (fennmaradási) engedéllyel rendelkezõ – lakott lakóépülete a 2002. január 15-éig benyújtott kérelme és a szakértõi vélemény szerint helyreállításra, újjáépítésre szorul. Az igényelt támogatást az Országos Katasztrófavédelmi Fõigazgatóság az épületek károsodásának mértékére (kategóriáira) tekintettel sorolja. A támogatás igénylésének, döntési rendszerének, folyósításának és elszámolásának részletes feltételeit az ózdi martinsalak felhasználásával készült lakóépületek tulajdonosainak kárenyhítésérõl szóló 40/2003. (III. 27.) Korm. rendelet határozza meg. Az igényeket – az Országos Katasztrófavédelmi Fõigazgatóság folyósításra vonatkozó kezdeményezésének sorrendjében – a tárgyévben rendelkezésre álló elõirányzat mértékéig lehet teljesíteni. 9. Önkormányzatok és jogi személyiségû társulásaik európai uniós fejlesztési pályázatai saját forrás kiegészítésének támogatása Elõirányzat: 10 600,0 millió forint Az elõirányzat szolgál az önkormányzatok és jogi személyiségû társulásaik fejlesztési célú pályázatai saját forrás kiegészítésére (a továbbiakban: EU Önerõ Alap) a korábbi években megítélt és támogatási szerzõdésben rögzített központi költségvetési támogatásból, valamint az alábbi feltételek alapján 2011. évben megkötött támogatási szerzõdésekbõl adódó fizetési kötelezettségek teljesítésére.

Source: https://magyarkozlony.hu/hivatalos-lapok/fb18f63a37d277b7ee5af10775b9b215f80000d3/dokumentumok/09406ae5fb3498365c4a3fd50f9af7c4733b5654/letoltes